Løkken Verk

Løkken Verk er et tettsted i Orkland kommune i Trøndelag. Tettstedet har  innbyggere per 1. januar . Løkken Verk ble anlagt etter at det i 1654 ble startet gruvedrift på kobbermalm i området.

 Navn 
Navnet Løkken er hentet fra en gård som lå på stedet da kobberet ble funnet på 1600-tallet. På folkemunne kalles stedet gjerne Løkken, men det offisielle navnet er Løkken Verk. En person fra Løkken Verk kalles en «løkkenbøgg».

 Historikk 

Malmforekomsten på Løkken Verk var opprinnelig på omtrent 30 millioner tonn, og var den største forekomst av kobberholdig svovelkis som er funnet i Norge. Det var gruvedrift i området i 333 år, fra 1654 til 1987. Fram til 1845 foregikk den på kobber, med røsting og smelting av kobbermalm. I 1851 ble driften omlagt til kisdrift der kisen som ble eksportert hovedsakelig var råstoff for svovelsyreproduksjon. 

Etter at produksjonen ble stoppet i 1853 ble driften gjenopptatt i 1891. I perioden 1931–1962 ble det produsert elementært svovel og kobbermatte etter «Orkla-prosessen» av kobberholdig kis. Denne virksomheten foregikk i smelteverket på Thamshavn. Historien om gruvedrifta er skildret på Orkla Industrimuseum som ligger på Løkken Verk. 

Gruvedrifta ble fra 1904 drevet under navnet Orkla Grube-Aktiebolag, som senere ble det store industrikonsernet Orkla.

Jernbanestrekningen Thamshavnbanen har endeholdeplass på Løkken Verk. Den ble bygget for å frakte kis fra gruva på Løkken Verk til Orkdalsfjorden, men er nå en museumsjernbane og frakter turister.

 Referanser 

 Eksterne lenker 

 ORKLA Industrimuseums hjemmesider

Kategori:Tettsteder i Trøndelag
Kategori:Bosetninger i Orkland
Kategori:Kulturminner i Orkland
Kategori:Tidligere bergverk i Norge
Kategori:Orkla ASA
Kategori:Etableringer i 1654
Kategori:Historiske kobberverk i Norge